Ναθαναήλ-Νικόλαος Δομενεγίνης

Ο Ναθαναήλ-Νικόλαος Δομενεγίνης (1865 - 1935) ήταν Έλληνας λόγιος και πολιτικός, ζακυνθινής καταγωγής. Καταγόταν από οικογένεια πολιτικών και ευγενών της Ζακύνθου. Πολέμησε στην Ήπειρο με το σώμα των ερυθροχιτώνων και διακρίθηκε στη μάχη του Δρίσκου, το 1912. Υπηρέτησε ως Νομάρχης στα Επτάνησα και συνέγραψε σονέτα και άλλα λογοτεχνικά έργα.

 Βιογραφικά στοιχεία 
 Πρώτα χρόνια και σπουδές 
Γεννήθηκε στη Ζάκυνθο το 1865. Ήταν γιος του Ιωάννη Δομενεγίνη (1824-1899), δικηγόρου και βουλευτή της Ζακύνθου και πληρεξουσίου.Λήμμα Δομενεγίνης, στο Υγεία On Line (με πληροφορίες από την εγκυκλοπαίδεια ΔΟΜΗ), ανάκτηση 20-2-2018. Σπούδασε νομικά στο Πανεπιστήμιο των Αθηνών.Λεξικό Νεοελληνικής Λογοτεχνίας: πρόσωπα, έργα, ρεύματα, όροι", 2007  σελ. 535.

 Πολεμική δράση και πολιτική σταδιοδρομία 
Ανέπτυξε έντονη πολεμική δράση, λαμβάνοντας μέρος στον Πόλεμο του 1897 και στον Πρώτο Βαλκανικό Πόλεμο και διακρίθηκε στο Δρίσκο μαζί με τον Μαβίλη. N. K. Κουρκουμέλης, «Έλληνες και ξένοι εθελοντές στον ελληνο-τουρκικό πόλεμο του 1897» , Ηπειρωτικά Χρονικά, τόμος 43, Ιωάννινα 2009, σ.179-216. Το 1912 είχε τον βαθμό του Ταγματάρχη και πολέμησε με τους Γαριβαλδινούς.εφ. Σκριπ, 29-12-1912,  σελ. 2. (μέσω ψηφιακού αρχείου της Εθνικής Βιβλιοθήκης της Ελλάδας)

Το 1905 διορίστηκε Νομάρχης Κέρκυρας και υπηρέτησε τον ίδιο χρόνο στη Λευκάδα ως την απόλυσή του, στις 15 Δεκεμβρίου 1905."Απολύσεις Νομαρχών", εφ. Εμπρός, φύλλο 16-12-1905,  σελ. 2. (μέσω ψηφιακού αρχείου της Εθνικής Βιβλιοθήκης της Ελλάδας) Κατά τη διάρκεια της θητείας του ως νομάρχη στη Λευκάδα αντιμετώπισε την εξέγερση των χωρικών για την τιμή του κρασιού, τον Αύγουστο του 1905.Πανταζής Κοντομίχης, Τα Γεωργικά της Λευκάδας, εκδόσεις Γρηγόρη. Στη συνέχεια (1916) εκπροσώπησε την κυβέρνηση στα Ιωάννινα.

 Λογοτέχνης
Ο Δομενεγίνης έγραψε ποιήματα, πεζά και επιμελήθηκε μεταφράσεις του Φώσκολου.Νέα Εστία, τ. 76, 1964,  σελ. 76. Το 1898 με έναν ύμνο του για την Κρήτη απέσπασε βραβείο. Σονέτα που έγραψε ο Δομενεγίνης εκδόθηκαν με πρόλογο από τον Ξενόπουλο το 1920.

Απεβίωσε στις 20 Ιανουαρίου 1935 και κηδεύτηκε από τον ιερό ναό του Πρώτου Νεκροταφείου.Ελεύθερον Βήμα, Κηδείαι, 21-1-1935, σελ. 2. Άφησε πίσω του μία αδερφή, τη Μαρή Δομενεγίνη, και ανίψια.

Παραπομπές

Κατηγορία:Έλληνες λόγιοι
Κατηγορία:Νομάρχες Κέρκυρας
Κατηγορία:Νομάρχες Λευκάδας